Szakmai összefoglaló a Kompetencia készségek fejlesztése a Gy. Szabó Béla Református Általános Iskolában című projektről - PDF
Download "Szakmai összefoglaló a Kompetencia készségek fejlesztése a Gy. Szabó Béla Református Általános Iskolában című projektről"
1 Szakmai összefoglaló a Kompetencia készségek fejlesztése a Gy. Szabó Béla Református Általános Iskolában című projektről A Kiskunhalasi Református Kollégium Központi Általános Iskola (6400 Kiskunhalas, Köztársaság utca 9.) Kedvezményezett a Társadalmi Megújulás Operatív Program keretén belül Innovatív iskolák fejlesztése 2. ütem pályázati felhívásra TÁMOP C azonosító számon pályázatot nyújtott be, amely Ft vissza nem térítendő támogatásban részesült. A pályázat fő célja, hogy a kompetencia készségeket átfogóan javítsa a iskola minden osztályában, hangsúlyt fektetve a környezettudatos magatartásra nevelésre, az idegen nyelvek és az informatika tárgyak tanításának fejlesztésére, az egészséges életmódra való nevelésre és az esélykülönbségek kiegyenlítésére a hátrányos helyzetű gyermekeknél. A pályázatban vállalt kompetencia készségeket növelő programok megvalósulásának a helyszíne a Kedvezményezett Tagintézménye, a 6131 Szank, Béke utca 73. szám alatti Gy. Szabó Béla Református Általános Iskola. A projekt megvalósulási időszaka től ig tartott. A Gy. Szabó Béla Református Általános Iskola a projekt szakmai megvalósításhoz 6 db laptopot, 1 db nyomtatót és szkennert, fényképezőgépet, CD-s rádiómagnót, a sportversenyek díjazásához érmeket és kupákat, labdákat, sporteszközöket vásárolt meg, ezzel fejlesztve az iskola eszköz ellátottságát. A pályázat keretein belül megvalósult programok a jövőben is segítik a gyermekeket életpályájuk építésében, a felelős és tudatos életre való felkészülésben. A programok hozzájárultak a testi és szellemi fejlődéshez, ösztönözték a gyermekeket az egészségtudatos életmódra és növelték a tanulási képességeiket. A tanulók egyéni és társas kompetenciája pozitív irányba fejlődött. Mindezek mellet hangsúly helyeződött a pedagógia kultúra folyamatos fejlesztésére is a megvalósult továbbképzések által. Ezáltal a projekt céljai sikeresen megvalósultak. Nagy Klára projektmenedzser
2 A projekt keretében az alábbi programok valósultak meg: Angol nyelvi tábor program június 22-től június 26-ig Öt napos angol nyelvi tábor valósult meg 20 fő diák és 2 fő pedagógus részvételével. A nyelvi táborban a diákok játékos, kötetlen formában mélyíthették el az angol nyelvből már megszerzett tudásukat. A tábor egész napos elfoglaltságot jelentett a résztvevők számára. A pályázat keretén belül egész napos étkezés került biztosításra a diákok és a pedagógusok részére.
3 Egészségnap program szeptember 17-én Az iskola szerepe kulcsfontosságú a gyermekek egészségfejlesztése szempontjából. A fizikai és szellemi frissesség fenntartása érdekében a gyermekek egészséges, mozgással teli programokon vettek részt. A nap folyamán egészséges élelmiszerekkel ismerkedhettek meg, elsajátították az élelmiszerek változatos elkészítési módját. Az egészségnapot 17 fő pedagógus szervezte meg és 150 fő diák vett részt az egészséges életmódot népszerűsítő programon.
4 Erdei Iskola program felsős diákok részére 2015.szeptember 21-től szeptember 25-ig Az Aggteleki Nemzeti Parkban a Szalamandra Házban működő erdei iskolában vehetett részt 20 fő felső tagozatos diák és 2 fő pedagógus. A gyermekek komplett erdei iskola program keretében ismerkedhettek a természettel, fejleszthették mozgáskultúrájukat. Az Aggteleki karszt hegység látványosságai, a túrák, kirándulások maradandó élményt jelentenek a jövőben is a résztvevő diákok és a pedagógusok számára.
5 Erdei Iskola program alsós diákok részére 2015.szeptember 28-tól október 02-ig A Duna-Dráva Nemzeti Parkban a Szelidi-tó partján és Szankon, a Zank vezér szállón vehetett részt 20 fő alsó tagozatos gyermek és 2 fő pedagógus erdei iskola szervezett programon. A résztvevők megismerkedhettek a Kékmoszat tanösvény és a Szelidi-tó természeti látványosságaival. Az alsós gyermekek számára felejthetetlen élményt jelentett a Bakodi pusztán látott lovasbemutató is. Szankon a Lődomb, a Horgász és pihenőpark élővilágát tekinthették meg a gyermekek.
6 Informatika szakkör szeptember 16-tól október 28-ig A diákok számítástechnikai ismereteinek bővítésére informatikai szakkör került szervezésre. A szakkörön 20 fő diák, 1 fő informatika tanár felügyelete alatt fejleszthette infokommunikációs képességeit. A diákok elmélyíthették az iskolai oktatás tanóráinak keretében megszerzett alapfokú informatikai tudásukat. Megismerkedhettek az internet és a web történetével. A gyerekek saját weboldaluk megtervezésével mutathatták be a szakkörön megszerzett informatikai tudásukat, kreativitásukat.
7 Konfliktus- és iskolai agressziókezelési program szeptember 02-től október 30-ig A program a résztvevők társas kompetenciáinak fejlesztésén keresztül alternatív vitarendezési módszereket tanított meg. Célkitűzés volt, hogy a programban résztvevő 20 fő gyermek, 1 fő szakképzett pszichológus irányítása mellett eredményes kommunikáció és segítő technikák elsajátításával, illetve a gátló jelenségek elkerülésével képessé váljon konfliktusainak békés úton történő rendezésére. A program során a tanulók énképe pozitívan változott, önreflexiós képessége és aktivitása folyamatosan emelkedett.
8 Foci szakkör heti két alkalommal május 1-től október 30-ig A projekt fontos elemei voltak az életkornak megfelelő energiaegyensúlyt szolgáló testmozgás és életmód programok. A foci szakkör keretében 20 fő diák 1 fő szakképzett edző felügyelete mellett fejleszthette mozgáskultúráját, a foci labdakezelés és labdatartás technikájának elsajátítása által. A rendszeres testmozgás, fizikai aktivitás a résztvevő diákok számára kedvező élettani hatást mutatott. A sportolás a gyermekek egész neveltetését jótékonyan befolyásolta, a sportolás által ügyesedtek. A testmozgás révén a gondolkodásuk is fejlődött, öntudatosságra nevelte a diákokat.
9 Alkalomszerű mozgásos tevékenység Gy. Szabó Kupa Sportverseny október 12. A gyermekek mozgáskultúrájának fejlesztése érdekében ügyességi versenyek, váltófutás, asztali foci és lábtenisz verseny került megrendezésre a térségi általános iskolák részvételével. A 200 fő résztvevő gyermeket és pedagógust, a szervező 5 fő pedagógus játékos sportvetélkedőkön motiválta a minden napos testmozgásra és az egészséges versenyszellem kialakítására. A verseny fődíja a Gy. Szabó Vándorkupa volt, amelyet a Arany János Általános Iskola Kiskunmajsa nyerte el.
10 Pályaválasztási Fórum október 19. A hátrányos helyzetű gyermekek esélykülönbségeinek kiegyenlítése érdekében pályaválasztási fórum került megszervezésre 100 fő résztvevővel, 2 fő pedagógus irányítása mellett. A fórumon ahol a térségben található középiskolák képviselői tartottak tájékoztatót a továbbtanulási lehetőségekről, 7. és 8. osztályos gyermekek és szüleik vettek részt. A fórum segítette a diákokat életpályájuk építésében, a felelős és tudatos életre való felkészülésben. A szülők bevonása ösztönzőleg hatott az aktív szülő-gyermek kapcsolat kialakítására.
11 Továbbképzések október 16-tól október 18-ig Az iskola 3 fő alsó tagozatban és 3 fő felső tagozatban tanító pedagógusa 30 órás továbbképzésen vett részt annak érdekében, hogy a gyermekeket a lehető legmagasabb színvonalon tudja oktatni. A megvalósult pedagógus-továbbképzések azoknak az ismereteknek és készségeknek a megújítására, bővítésére, fejlesztésére szolgáltak, amelyekre szükség van a nevelő és oktató munka keretében a tanulókkal való közvetlen tanórák megtartásához.